SCB ตั้งเป้าสินเชื่อปี 60 ขยายตัว 4-6% NPL ไม่เกิน 3%
SCB ตั้งเป้าสินเชื่อปี 60 ขยายตัว 4-6% NPL ไม่เกิน 3% NIM 3.1-3.3%
24 ม.ค. 2560

ธนาคารไทยพาณิชย์ จำกัด (มหาชน) หรือ SCB ระบุว่า ที่ประชุมคณะกรรมการธนาคาร ครั้งที่ 1/2560 เมื่อวันที่ 19 ม.ค.60 มีมติอนุมัติเป้าหมายทางการเงินสำหรับปี 60 โดยตั้งเป้าหมายจะมีสินเชื่อเติบโต 4-6% ,หนี้ที่ไม่ก่อให้เกิดรายได้ (NPL) ไม่เกิน 3% ,ส่วนต่างอัตราดอกเบี้ยสุทธิ (NIM) ที่ระดับ 3.1-3.3% และ Non-Interest Income Growth ระดับ 3-4%
โดยอัตราส่วนค่าเผื่อหนี้สงสัยจะสูญต่อเงินให้สินเชื่อด้อยคุณภาพ (Coverage Ratio) ตั้งเป้าหมายระดับประมาณ 130% และค่าใช้จ่ายจากการดำเนินงานอื่น ๆ ต่อรายได้จากการดำเนินงานสุทธิ (Cost to Income Ratio) ที่ระดับ 40-43%
สำหรับเป้าหมายทางการเงินดังกล่าว เป็นการคาดการณ์ของธนาคารในเบื้องต้น ซึ่งอาจมีการเปลี่ยนแปลงได้ขึ้นอยู่กับสภาพการดำเนินธุรกิจที่อาจไม่เป็นไปตามคาดการณ์ หากภาวะเศรษฐกิจและสถานการณ์เปลี่ยนแปลงไป